Helt fra de tidligste dronningene har de blitt valgt ut til giftermål basert på ulike rikspolitiske motiver og kongens ambisjoner. Det går som en rød tråd gjennom hele dronningrekken at de kommer fra andre land enn Norge, de er altså utlendinger. I den tidligste perioden kom de gjerne fra Danmark og Sverige, senere fra Skottland, landene rundt Østersjøområdet og de tyske områdene. Under personalunionen med Sverige er også Frankrike representert.